Carmen Dan a declarat, după ce a vizitat persoanele rănite în urma furtunii, că o fetiță rănită este în stare gravă, trecând peste o perioadă critică, în timp ce un băiețel rănit este în stare stabilă. ”Ceilalți pacienți sunt cei care au avut probleme în urma furtunii, o situație mai deosebită se înregistrează la o doamnă care așteaptă o intervenție chirurgicală, la alții nu s-a pus problema”, a spus ministrul.